Die wêreld in foto’s – 17 April 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Sedert die uitbreking van Covid-19 het mense wêreldwyd in afsondering gegaan terwyl noodsaaklike dienste en mediese personeel dié wêreldwye pandemie beveg. Te midde van veeleisende omstandighede het gesondheidsorgpersoneel in die VSA die nasie vir hul eerbetoning bedank. Polisielede en voetgangers bedank mediese personeel buite die NYU- mediese sentrum in New York. (Foto: Frank Franklin II, AP) ŉ Mediese personeellid raak emosioneel terwyl polisielede en voetgangers hulle toejuig buite die NYU- mediese sentrum in New York. (Foto: Frank Franklin II, AP) Mediese werkers geniet die toejuiging van voetgangers en brandweermanne buite die Brooklyn-hospitaalsentrum in New York. (Foto: John Minchillo, AP) Mediese personeel waai vir motoriste wat met waarderingsbaniere in Dallas, Texas, verbyry. (Foto: LM Otero, AP) ŉ Mediese personeellid in Dallas, Texas, bedank mense in verbygaande motors wat dié personeel toejuig vir hul opofferings tydens die Covid-19-pandemie. (Foto: LM Otero, AP)